**Temeljem članka 15. Statuta HKSR, Skupština Hrvatske komore socijalnih radnika, na sjednici održanoj dana 23. kolovoza 2021. godine, donosi sljedeće**

**ODLUKE**

**o usklađivanju procedura s Pravilnikom o sustavu financijskog upravljanja i kontrola te izradi i izvršavanju financijskih planova neprofitnih organizacija**

1. **Odluka o uzimanju i davanju jednokratnog kratkoročnog zajma (čl.14. Pravilnika)**

Upravni odbor ima slobodu odlučivanja o uzimanju jednokratnog kratkoročnog zajma za pokrivanje obaveza koje su u skladu sa Statutom, Strateškim planom Komore.

Upravni odbor ima slobodu odlučivanja o davanju jednokratnog kratkoročnog zajma ukoliko davanje takvog zajma ne ugrožava poslovanje organizacije, te je za isti potpisana valjana dokumentacija.

Ukupni iznos primljenih ili danih jednokratnih kratkoročnih zajmova o kojima odlučuje Upravni odbor ne smije prijeći iznos od 300.000,00 kn.

1. **Odluka o postotku prenamjene rashoda financijskog plana (čl.18. Pravilnika):**

Upravni odbor može preraspodijeliti iznos od 50% ukupne vrijednosti stavke rashoda financijskog plana koja se smanjuje, ukoliko taj iznos ne premašuje 20% ukupne vrijednosti rashoda financijskog plana

1. **Odluka o tumačenju značajnih odstupanja nastalih prihoda i rashoda u odnosu na planirane (čl.19. Pravilnika):**

Upravnom odboru odobrava se da samostalno odlučuje o prijavljivanju projekata i programa na natječaje u skladu s odobrenim Strateškim planom i Statutom Komore. Odstupanja nastalih prihoda i rashoda u odnosu na planirane koja nastanu temeljem potpisivanja ugovora ne smatraju se značajnim odstupanjima financijskog plana.

Značajnim odstupanjima smatraju se druga odstupanja za nastale ili preuzete obaveze za koje nisu osigurana sredstva pokrića veća od 300.000,00 kn.

1. **Odluka o visini višegodišnjih ugovornih obveza (čl. 23. Pravilnika)**

Upravnom odboru odobrava se preuzimanje višegodišnjih ugovornih obveza za koje nisu osigurana financijska sredstva, a čija jednogodišnja obveza ne prelazi 10% vrijednosti prihoda organizacije za prethodnu godinu.

**Sve odluke koje prelaze ograničenja specificirana odlukama 1-4 donosi Skupština.**